《赞郑贞娘》
宋代·陈赞

宋主南奔闽海头，至元铁骑震山丘。守臣不识归降耻，处女独怀污辱羞。

云气古今和恨结，潮声日夜带哀流。死生大义须臾事，留取芳名几百秋。

作者简介：陈赞，字成父，福安（今属福建）人。理宗宝祐元年（一二五三）进士。历湘潭尉，转工部架阁。史嵩之、贾似道相继用事，遂乞归。事见明嘉靖《福宁州志》卷八、一一。